РЕПУБЛИКА СРБИЈА

НАРОДНА СКУШТИНА

Одбор за правосуђе, државну

управу и локалну самоуправу

07 Број: 06-2/89-15

25. фебруар 2015. године

Б е о г р а д

**З А П И С Н И К**

**33. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 25. ФЕБРУАРА 2015. ГОДИНЕ**

Седница је почела у 9,30 часова.

Седници је председавао Петар Петровић, председник Одбора.

Седници су присуствовали чланови Одбора: Биљана Илић Стошић, Мирјана Андрић, Биљана Савовић, Олгица Батић, Мехо Омеровић, Живан Ђуришић, Драган Пауновић, Тања Томашевић Дамњановић, Ласло Варга и Милетић Михајловић.

Седници је присуствовао Вучета Тошковић (заменик Владимира Ђукановића).

Седници нису присуствовали чланови Одбора: Александар Мартиновић, Неђо Јовановић, Велинка Тошић, Балша Божовић, Јован Марковић, нити њихови заменици.

Олгица Батић је седници присуствовалаи и као представник предлагача закона.

На предлог председника Одбора утврђен је следећи

Д н е в н и р е д :

1. Разматрање Предлогa закона о измени Закона о оверавању потписа, рукописа и преписа, који су поднели народни посланици Маја Гојковић, Биљана Пантић Пиља, Олгица Батић, Драган Николић, Драган Половина, Весна Симић и Неђо Јовановић (број 011-384/15 од 20. фeбруара 2015. године), у начелу;
2. Разно.

Пре преласка на рад по утврђеном дневном реду усвојен је, без примедаба, записник са 32. седнице Одбора.

**Прва тачка дневног реда:** **Разматрање** **Предлога закона о измени Закона о оверавању потписа, рукописа и преписа** **у појединостима**

Олгица Батић се, као представник предлагача закона, изјаснила да предлагач одбија амандмане које су на предлог закона поднели народни посланици и, указујући на разлоге за овакав став, предложила да Одбор својим амандманом побољша предложена решења у члану 1. Предлога закона, којим би се узели у обзир и поједини предлози садржани у поднетим амандманима народних посланика.

Након образложења представника предлагача закона Одбор је одлучио да, на основу члана 156. став 3. Пословника Народне скупштине, поднесе следећи

И З В Е Ш Т А Ј

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о измени Закона о оверавању потписа, рукописа и преписа.

Одбор је одлучио да предложи Народној скупштини да **одбије** следеће амандмане:

- на члан 1. који су заједно поднели народни посланици Марко Ђуришић, проф. др Јанко Веселиновић, Снежана Маловић, академик Нинослав Стојадиновић, Биљана Хасановић - Кораћ, Александар Сенић, Бранка Каравидић, Горан Богдановић, Слободан Хомен и др Благоје Брадић,

- на члан 1. који је поднела народни посланик Катарина Ракић,

- на члан 1. који је поднела народни посланик Гордана Чомић,

- на члан 1. који је поднео народни посланик Борислав Стефановић,

- на члан 1. који је поднела народни посланик мр Александра Јерков,

- на члан 1. који су заједно поднели народни посланици Зоран Живковић и Владимир Павићевић,

- на члан 1. који је поднео народни посланик Јован Марковић,

- на члан 1. који је поднела народни посланик Јована Јовановић,

- на члан 1. који је поднео народни посланик Дејан Николић,

- на члан 1 који је поднела народни посланик Весна Мартиновић,

- на члан 1. који је поднела народни посланик проф. др Весна Бесаровић,

- на члан 1. који су заједно поднели народни посланици др Сулејман Угљанин, Риза Халими, Енис Имамовић, Сабина Даздаревић и Шаип Камбери,

- на члан 2. који су заједно поднели народни посланици Марко Ђуришић, проф. др Јанко Веселиновић, Снежана Маловић, академик Нинослав Стојадиновић, Биљана Хасановић - Кораћ, Александар Сенић, Бранка Каравидић, Горан Богдановић, Слободан Хомен и др Благоје Брадић,

- на члан 2. који су заједно поднели народни посланици Борислав Стефановић, Дејан Николић, Гордана Чомић, мр Александра Јерков, Весна Марјановић, Весна Мартиновић, Балша Божовић, Горан Ћирић, Наташа Вучковић, Драгољуб Мићуновић, Иван Јовановић, Аида Ћоровић, Јована Јовановић, Јован Марковић и Драган Шутановац.

Представник предлагача закона на седници Одбора није прихватио наведене амандмане.

II

Одбор је, у складу са чл. 157. став 6. и 161. став 1. Пословника Народне скупштине, поднео амандман на члан 1. Предлога закона.

Представник предлагача закона прихватио је овај амандман на седници Одбора.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разно**

У оквиру ове тачке дневног реда није било питања, ни предлога.

Седница је завршена у 9,50 часова.

СЕКРЕТАР ПРЕДСЕДНИК

Љиљана Милетић Живковић Петар Петровић